Ornipresín

Ornipresín je analóg vazopresínu, ktorý má na ôsmej pozícii nonapeptidu namiesto arginínu ornitín, čo je biogénna aminokyselina izostérna s lyzínom, ktorej chýba jedna metylénová -CH2- skupina v bočnom reťazci aminokyseliny. Ornipresín je teda štruktúrne bližší lyzínvazopresínu ako arginínvazopresínu. Presná sekvencia ornipresínu je teda Cys-Tyr-Phe-Gln-Asn-Cys-Pro-Orn-Glc-NH2.

Ornipresín je silná vazokonstrikčná látka používaná v chirurgii na hemostázu (zástavu krvácania) a v lokálnej anestézii na predĺženie nervového bloku vyvolaného lokálnymi anestetikami kokaínového typu. Ornipresín je agonista vazopresínového receptora špecifický pre vazopresínový receptor V1 s nízkou antidiuretickou aktivitou.

 Referencie 

 Pozri aj 
 Arginínvazopresín
 Dezmopresín
 Lyzínvazopresín
 Terlipresín
 Vazopresín
 Vazopresínový receptor

Kategória:Liečivá ovplyvňujúce obehovú sústavu
Kategória:Peptidy